כשמתקפות סייבר חריגות ונרחבות לא יורדות מהכותרות הראשיות, יותר ויותר אנשים מתחילים לקלוט את גודל וחומרת הבעיה. תקיפת סייבר מוצלחת יכולה לגבות מחיר כבד מאוד מחברות ומעסקים. מעבר לפגיעה במוניטין ובתדמית של החברה, מתקפת סייבר עלולה להוביל להפסדים כספיים עצומים שיסכנו את הישרדותו של העסק כולו. כמה מנכ"לים כבר איבדו את המשרה שלהם בעקבות פרשות מהסוג הזה. אבל מעבר להפסדים הישירים והגלויים לעין שקל לשים עליהם את האצבע, מתקפת סייבר גם גורמת לנזקים עקיפים וחבויים יותר המכים בחברה מתחת לפני השטח. קודם כל, חברה המתמודדת עם מתקפת סייבר יכולה לאבד מידע וטכנולוגיות בעלי ערך. ההתמודדות עם תקיפת סייבר דורשת המון משאבים, פוגעת בפעילות של החברה ועלולה לעכב ולשבש את צמיחתה. מדובר בתהליך ארוך ומורכב הכרוך בעלויות גבוהות שרק הולכות ותופחות עם הזמן. השיקום וההתאוששות של החברה מגיעים על חשבון התפעול השוטף שלה והיא תתקשה לחזור למסלול ולשדר עסקים כרגיל לאחר מתקפת סייבר גדולה.